cyanic-selkie/wikianc huggingface dataset:
Գևորգ Վարժապետյան
Կենսագրություն
Ծնվել է 1895 թվականին Բաղ­դա­դում` վի­րա­բույ­ժի ըն­տա­նի­քում։ Պա­տա­նե­կու­թյան տա­րի­նե­րն ան­ցել են Հալեպում։ Ավար­տել է Հա­լե­պի ազ­գա­յին վար­ժա­րա­նը, այնուհետև Հա­լե­պի Ֆրեր­նե­րի միջ­նա­կարգ դպրո­ցը։ Սո­վո­րել է Դամասկոսի բժշկական վարժարանում։ 1916 թվականին ու­սու­մը շա­րու­նա­կել և ավար­տել է Կոստանդնուպոլսի բժշկական համալսարանը և ստա­ցել բժշկի վկա­յա­կան։
1916 թվականին, երբ ըն­թա­նում էր Առաջին համաշխարհային պատերազմը, զո­րա­կոչ­վել է թուր­քա­կան բա­նակ և Անատոլուի տար­բեր հի­վան­դա­նոց­նե­րում ծա­ռա­յել որ­պես զին­վո­րա­կան բժիշկ։ Գե­րի է վերց­վել անգ­լի­ա­կան զոր­քի կող­մից։ Որ­պես ռազ­մա­գե­րի անգ­լի­ական հի­վան­դա­նո­ցում ծա­ռա­յել է վի­րա­բույժ։ 1918 թվականին` պատերազմի ավարտից հետո, ազատվել է գերությունից։ Այնուհետև ծառայել է Կ. Պոլ­սում, Դար­դա­նե­լում, Մայտոսում։
1947 թվականին եղել է Հունաստանի Սելանիկ քաղաքից դեպի Խորհրդային Հայաստան ներգաղթող քարավանները կազմակերպող հանձնախմբի ղեկավարը։ 1947 թվականի հոկտեմբերի 12-ին Աթենքում հանկարծամահ է եղել Եվրոպա կատարած ճամփորդությունից վերադառնալիս։ 1947 թվականի հոկտեմբերի 19-ին թաղվել է Սելանիկի գերեզմանոցում։ Եղել է 52 տարեկան։
Գրականություն
Գէորգեան Կարօ, Ամէնուն Տարեգիրքը, Պէյրութ, 1960։
Կարմեն Էռերա
Կարմեն Էռերա (Carmen Herrera, ), կուբաամերիկացի նկարչուհի, 2020 թվականի մայիսին նա դարձել է 105 տարեկան։
Կենսագրություն
1939 թվականին Էռերան ամուսնացել է անգլերենի ուսուցիչ Ջեսսի Լևենտալի հետ (1902-2000), որի հետ ծանոթացել էր 1937 թվականին, երբ Ջեսսին Կուբա էր ժամանել Նյու Յորքից։ 1948 թվականին Հրերան ամուսնու հետ տեղափոխվել է Փարիզ, որտեղ ապրել են մոտ հինգ տարի։
1954 թվականին Էռերան ամուսնու հետ մեկնել է Նյու Յորք։ Հենց այդ ժամանակ էլ ձևավորվել է նրա նկարչական ոճը։ Այդ ժամանակ Նյու Յորքում իշխում էր աբստրակտ էքսպրեսիոնիզմը, որը ներկայացնում էին հիմնականում սպիտակամորթ տղամարդիկ, որոնց մոտ Էռերայի մինիմալիստական ոճի կտավները միայն տարակուսանք էին առաջացնում։ Բայց Էռերային դա չկանգնեցրեց, նա շարունակեց նկարել՝ մի փոքր փոխելով նկարների ոճը։
2016 թվականի սեպտեմբերի 6-ից մինչև 2017 թվականի հունվարի 9-ը Էռերայի աշխատանքները, որոնք ստեղծվել են 1948-1978 թվականներին ցուցադրվել են Ամերիկյան արվեստի Ուիթնի թանգարանում ։
Արտաքին հղումներ
Կատեգորիա:Ամերիկացի նկարչուհիներ Կատեգորիա:Կուբացի նկարիչներ
Ֆրանետո Մոնֆորտե
Ֆրանետո Մոնֆորտե (Fragneto Monforte), կոմունա Իտալիայի Կամպանիա մարզի Բենևենտո գավառում ։
Բնակչությունը կազմում է 1960 մարդ, բնակչության խտությունը կազմում է 82 մարդ/կմ²։ Զբաղեցնում է 24,41 կմ² մակերես տարածք։ Փոստային ինդեքս՝ 82020, հեռախոսային կոդ՝ 0824։
Ֆրանետո Մոնֆորտեն սահմանակից է Բենևենտո, Կամպոլատարո, Կազալդունի, Ֆրանիետո լ'Աբատե, Պեսկո Սանիտա, Պոնտե, Պոնտելանդոլֆո, Տոռեկուզո համայնքներին։
Բնակավայրի հովանավորն է Սուրբ Նիկողայոս Զմյուռնացին, Միրայի հրաշագործը։ Տոնը նշվում է ամեն տարի դեկտեմբերի 6-ին։
1987 թվականից ի վեր Ֆրանետո Մոնֆորտեն միջազգային կենտրոն է, որտեղ հանդիպում են օդապարիկով թռչելու սիրահարներն ամբողջ աշխարհից։
Ժողովրդագրություն
'''Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Ալլահշուքյուր Փաշազադե
Ալլահշուքյուր Գումմետ օղլի Փաշազադե (Şeyxülislam Hacı Allahşükür Paşazadə, ), խորհրդային և ադրբեջանցի հոգևորական և պատմաբան։ Կովկասյան մուսուլմանների վարչության նախագահ (1980 թվականից), շեյխ ուլ իսլամ, պատմական գիտությունների դոկտոր (1992 թ․) ։
Կենսագրություն
Ալլահշուքյուր Փաշազադեն ծնվել է 1949 թվականի օգոստոսի 26֊ին Ադրբեջանի Լենքորանի շրջանի Ջիլ գյուղում, թալիշների ընտանիքում ։ Միջնակարգ կրթություն ստանալուց հետո աշխատել է սովխոզում ։
1968 թվականին նա ընդունվել է Բուխարայի մեդրեսե, իսկ 1975 թվականին ավարտել Տաշքենդի իսլամական համալսարանը ։
1975 թվականից Կովկասի մուսուլմանների վարչության պատասխանատու քարտուղար և փոխնախագահ։ 1980 թվականի ամռանը ընտրվել է Անդրկովկասի մուսումլանների հոգևոր առաջնորդ և ստացել է Շեյխ ուլ իսլամ հոգևոր կոչումը ։
1985 թվականից իսլամական քաղաքակրթության Հորդանանի թագավորական ակադեմիայի թղթակից անդամ է։ 1988 թվականից համաշխարհային իսլամական կոնգրեսի անդամ է։ 1989 թվականին Փաշազադեն ընտրվել է ԱԽՍՀՄ Գերագույն խորհրդի պատգամավոր ։ 1992 թվականին Փաշազադեն Ադրբեջանի, Վրաստանի, Դաղստանի, Կաբարդա-Բալկարիայի, Ինգուշիայի, Չեչնիայի, Կարաչայ-Չերքեզիայի և Ադըղեայի հոգևոր առաջնորդների կողմից ընտրվել է կովկասյան ժողովուրդների հոգևոր խորհրդի նախագահ ։
Իսլամական կոնֆերանս կազմակերպության կավավարման խորհրդի և Եվրասիայի իսլամական խորհրդի անդամ է։ 2004 թվականից ԱՊՀ երկրների միջկրոնական խորհրդի նախագահն է։
2009 թվականին Ադրբեջանը պետական մակարդակով նշեց նրա ծննդյան 60 և Կովկասի մուսուլմանների առաջնորդ լինելու 30֊ամյակը ։
Արտաքին հղումներ
Կատեգորիա:Ադրբեջանցի պատմաբաններ Կատեգորիա:Ուզբեկստանի ազգային համալսարանի շրջանավարտներ Կատեգորիա:Պատվո շքանշանի ասպետներ (Վրաստան) Կատեգորիա:Վրացական «Ոսկե գեղմ» շքանշանի ասպետներ
Գյուդնի Յոհաննեսոն
Գյուդնի Տորլասիուս Յոհաննեսոն (Guðni Thorlacius Jóhannesson, ), պատմաբան, թարգմանիչ և դասախոս, Իսլանդիայի նախագահը՝ սկսած 2016 թվականի օգոստոսի 1-ից (ամենաերիտասարդ նախագահը երկրի պատմության մեջ) ։
Կենսագրություն
Գյուդնի Տորլասիուս Յոհաննեսոնը ծնվել է 1968 թվականի հունիսի 26-ին Ռեյկյավիկում։
1987 թվականին ավարտել է Ռեյկյավիկի համալսարանը, իսկ 1991 թվականին՝ Ուորիքի համալսարանը։ Ստացել է պատմական և քաղաքական գիտությունների բակալավրի աստիճան։ Համալսարանում սովորել է ռուսերեն և գերմաներեն ։ 1997 թվականին ավարտել է Իսլանդական համալսարանի պատմության բաժնի մագիստրատուրան, իսկ 1999 թվականին՝ Օքսֆորդի համալսարանի մագիստրատուրան։ Մարիա թագուհու լոնդոնյան համալսարանում ստացել է գիտությունների դոկտորի աստիճան։
Որպես դասախոս՝ աշխատել է Իսլանդիայի համալսարանում, Ռեյկյավիկի համալսարանում, Բիֆրյոստի համալսարանում և Լոնդոնի համալսարանում։ 2016 թվականի հուլիսից Իսլանդիայի համալսարանի պրոֆեսոր է։ «Ձողաձկան պատերազմի» և 2008-2011 թվականների Իսլանդիայի ֆինանսական ճգնաժամի պատմությունների մասնագետ է։
Գրել է երկրի նախկին նախագահների՝ Գյուննար Թորոդսենի և Քրիստյաուն Էլդյաուդնի ինքնակենսագրությունները, թարգմանել է Սթիվեն Քինգի որոշ գրքեր։
Յոհաննեսոնը չի հարում որևէ քաղաքական կուսակցության և համարվում է եվրոսկեպտիցիստների հետևորդ ։ Իր նախընտրական քարոզարշավի ընթացքում իսլանդացիներին խոստացել է «չքաղաքականացված նախագահություն», հանրաքվեի ինստիտուտի ներմուծում և բացահայտորեն խոսել է Եվրամիությունից Մեծ Բրիտանիայի դուրս գալու մասին ։
Նախագահի պաշտոնը ստանձնել է 2016 թվականի օգոստոսի 1-ին, իսկ նույն տարվա դեկտեմբերին ունեցել է աննախադեպ բարձր վարկանիշ՝ 97,3 % :
Վերընտրվել է 2020 թվականի ընտրություններում՝ ստանալով ձայների 92,18 %-ը։
Իր նախագահության սկզբում հեղինակել է 20-րդ դարի Իսլանդիայի պատմության մասին 7 գիրք։
Ընտանիք
Հայր - Յոհաննես Սեմունդսոն (1941-1983), հանդբոլի մարզիչ և ֆիզիկական կուլտուրայի ուսուցիչ Մայր - Մարգրեթ Թորլացիուս, դասախոս և լրագրող Եղբայրներ - Պատրիկ (ծնվել է 1972 թվականին, հանդբոլիստ և մարզիչ) և Ջոն (ինժեներ-համակարգող) Կին - Էլիզա Ռեյդ, ըստ ծագման՝ կանադուհի Երեխաներ - մեկ դուստր առաջին ամուսնությունից, և չորս երեխա երկրորդ ամուսնությունից
Հետաքրքրություններ
Պատանեկության տարիքից Յոհաննեսոնը կիսապրոֆեսիոնալ ձևով խաղացել է հանդբոլ (եղբոր՝ Պատրիկի հետ նույն թիմում)։
Մանուկ հասակից երկրպագում է «Մանչեսթեր Յունայթեդ» ֆուտբոլային ակումբին ։ Հաճախակի է ներկա գտնվում ազգային հավաքականի խաղերին, այդ թվում՝ արտասահմանում (մասնավորապես, 2017 թվականի հոկտեմբերի 9-ին կայացած աշխարհի առաջնության որակավորման որոշիչ խաղին, որտեղ Իսլանդիայի հավաքականը խաղում էր Կոսովոյի հավաքականի հետ)` գտնվելով սովորական տրիբունայում շարքային երկրպագուների հետ միասին ։
Արտաքին հղումներ
Կատեգորիա:Պետության գործող ղեկավարներ Կատեգորիա:Օքսֆորդի համալսարանի շրջանավարտներ Կատեգորիա:Իսլանդացի թարգմանիչներ Կատեգորիա:Իսլանդիայի նախագահներ Կատեգորիա:Իսլանդացի քաղաքական գործիչներ Կատեգորիա:Իսլանդացի գրողներ Կատեգորիա:Լոնդոնի համալսարանի շրջանավարտներ Կատեգորիա:Բոննի համալսարանի շրջանավարտներ
Լիտվական սև խայտաբղետ տավար
Լիտվական սև խայտաբղետ տավար, կաթնատու տավարի ցեղ։ Ստացվել է նախկին Լիտվական ԽՍՀ-ում (ներկայումս՝ Լիտվայի Հանրապետություն), տեղական տավարի, շվեդական, օստֆրեզյան և հոլանդական ցեղերի տրամախաչումից։ Հաստատվել է 1949 թվականին։ Հարմարված է տեղական պայմաններին։ Գույնը՝ սև խայտաճամուկ։ Մարմնակազմը՝ համաչափ։ Կաթնատվությունը՝ 3500-4000 կգ, կաթի յուղայնությունը՝ 3,7— 3,8%։
Կատեգորիա:Տավարի ցեղեր
Անհավասար ամուսնություն (նկար)
Նախապատմություն
19-րդ դարի կեսերին կնոջ իրավազուրկ վիճակը, իրենց կամքին հակառակ ամուսնացող անօժիտ աղջիկների խնդիրը Ռուսաստանում դարձավ հիվանդագին։ Այդ ժամանակվա ամուսնությունների զգալի մասը կառուցվում էր շահի և նյութական հետաքրքրությունների հիման վրա։ 1854 թվականին Փոքր թատրոնում բեմադրվեց Ալեքսանդր Օստրովսկու «Աղքատությունն արատ չէ» պիեսը, իսկ 1861 թվականի փետրվարին Սուրբ սինոդի հրամանով դատապարտվեց տարիքային մեծ տարբերությամբ ամուսնությունները ։
Վարկած կա, որ նկարը նկարելու գաղափարը Վասիլի Պուկիրևին տվել է նրա նկարիչ ընկերը, որը, ուսումնասիրելով վաճառականների աշխարհի բարքերը, եզրակացրել է, որ ցինիզմը կառավարում է նրանց աշխարհը, իսկ շահ ստանալու տենչը վաճառականներին դարձնում է ցինիկ ։
Աշխատանքներ նկարի վրա
Պուկիրևը նկարի աշխատանքներն սկսել է 1862 թվականին։ Նա արագ նկարել է ոչ մեծ էսքիզը (34х26) և սկսել նկարել մեծ նկարը ։
Նկարագրություն
Նկարում պատկերված է ուղղափառ եկեղեցում տեղի ունեցող պսակադրության խորհուրդ (ծիսակատարություն)։ Եկեղեցու կիսախավարի ֆոնին լուսամուտից ընկնող լույսը լավ լուսավորում է միայն փեսացուին ։ Փեսացուն լավ կոստյումով, խայթող, բարկացկոտ-զիջողամտական դեմքի արտահայտությամբ ծերունի է։ Նա ունի կնճռոտ երես, անարտահայտիչ, անփայլ աչքեր, զզվանքով դուրս ցցված շրթունքներ, պարանոցին սուրբ Վլադիմիրի շքանշանի խաչ է, իսկ ձախ կրծքին՝ այդ շքանշանին համապատասխան աստղը ։ Ձիգ օձիքը նրա դեմքին հաղորդում է քարացածի տեսք և միայն նրա աչքերն են մի փոքր թեքված հարսնացուի կողմը ։
Հարսնացուն փեսացուի հակադրությունն է։ Նա շատ երիտասարդ է, դեռ լրիվ երեխա, ինչի մասին վկայում են նրա դեմքի օվալը, մետաքսյա շեկ մազերը, փոքր հասակը։ Հարսնացուի գլխին նրա անմեղությունը հաստատող քողն է։ Դեմքը գունատ է, աչքերը լացակումած են, հայացքն ուղղված է ցած, որոնք նրա կերպարին հաղորդում են առանձնահատուկ սրտաշարժություն։ Առանձնահատուկ կերպով մաքուր է թվում նա իր հարսանեկան զգեստով։ Ձախ ձեռքին ներքև պահված մոմն է, իսկ աջը մեկնել է քահանային՝ ցուցամատին նշանի մատանին դնելու համար ։
Քահանան պատկերված է շուրջառով, մեջքը կորացած է, նայում է աչքի տակով, ձախ ձեռքին եկեղեցական գիրքն է, իսկ աջով պահել է նշանդրեքի ոսկե մատանին, որը պատրաստվում է դնել հարսնացուի մատին ։
Հյուրերի թվում առանձնանում է խաչեղբոր պատկերը, որը նկարված է հարսնացուի կողմում։ Նրա դեմքն արտահայտում է դժգոհություն, ձեռքերը կրծքին խաչված են։ Խաչեղբոր և հարսնացուի կերպարները նկարում միացված են բարակ, անուղղակի կապերով։ Նախ՝ նկարիչը դա ցույց է տվել՝ եկեղեցու նեղ տարածության մեջ նրանց նկարելով սերտ հարևանությամբ, երկրորդ՝ նկարում միայն նրանք են երիտասարդ և միավորված են մեկ ընդհանուր ապրումներով։ Խաչեղբոր կրծքին, ինչպես և ընդունված է, վարդ կա ամրացված, բայց տվյալ դեպքում այն հերոսի տառապանքների նշանն է ։
Նիկոլայ Վարենցովի վարկածը
Համաձայն առաջին վարկածի՝ նկարի սյուժեն կապված է երիտասարդ նկարիչ և վաճառական Սերգեյ Միխայլովիչ Վարենցովի սիրային դրամայի հետ ։ Ըստ այդ վարկածի՝ Սերգեյ Վարենցովը սիրահարված է եղել 24-ամյա Սոֆյա Նիկոլաևնա Ռիբնիկովային, բայց հարսնացուի ծնողները նրա համար ընտրեցին ավելի հարուստ և առևտրա-արդյունաբերական աշխարհում հայտնի, ոչ ծեր (37-ամյա , հարսնացուից 13 տարով մեծ) Անդրեյ Կարզինկինին։ Ավելին, ըստ Ն. Պ. Սիրեյշիկովի՝ Վարենցովի զարմիկի վկայության, հանգամանքների բերումով Սերգեյ Վարենցովն ստիպված է եղել որպես խաչեղբայր մասնակցել հարսանիքին, որը տեղի է ունեցել 1860 թվականին Երեք սրբերի եկեղեցում ։ Ն. Ա. Վարենցովը իր հուշերում այդ անհրաժեշտությունը բացատրել է նրանով, որ Կարզինկինի քույրն ամուսնացած է եղել Սերգեյ Վարենցովի ավագ եղբոր՝ Նիկոլայի հետ ։
Ըստ վարկածի՝ շուտով Սերգեյ Վարենցովը բողոքարկել է նկարում իրեն պատկերելու համար, քանի որ պատրաստվում էր ամուսնանալ Օլգա Ուրուսովայի հետ։ Նկարիչն ստիպված է եղել նկարել ինքն իրեն ։
Սերգեյ Միխայլովիչի մասին պատմում էին, որ նա սիրահարված է եղել մի օրիորդի՝ վաճառական Ռուբնիկովի դստերը և ցանկանում էր ամուսնանալ նրա հետ, բայց ծնողները նախընտրեցին նրան ամուսնացնել Անդրեյ Ալեքսանդրովիչ Կարզինկինի հետ, թեև ոչ այնքան գեղեցիկ, բայց շատ հարուստ և լավ մարդ։
Այդ անհաջողությունը Սերգեյ Միխայլովիչին շատ ճնշեց, և նա իր վիշտը կիսում էր իր ընկեր նկարիչ Պուկիրևի հետ, որն այդ պատմությունն օգտագործեց «Անհավասար ամուսնություն» նկարի սյուժեի համար՝ որպես փեսացու պատկերելով ծեր գեներալի, իսկ խաչեղբայր՝ ձեռքերը կրծքին խաչած կանգնած Սերգեյ Միխայլովիչին։ Նկարը ցուցահանդեսում մեծ հաջողություն ունեցավ, ընտրվեց Պ. Մ. Տրետյակովի կողմից և մինչև այժմ գտնվում է Տրետյակովյան պատկերասրահում։ Այդ նկարի պատճառով Սերգեյ Միխայլովիչի և Պուկիրևի միջև մեծ վեճ ծագեց, երբ Ս. Միխայլովիչը դրա վրա տեսավ իրեն։ Պուկիրևն ստիպված էր խաչեղբորը մի փոքր բեղ նկարել՝ դեմքի բոլոր գծերը թողնելով անփոփոխ, քանի որ Սերգեյ Միխայլովիչը բեղեր չուներ։
Այն փաստը, որ նկարիչը նկարել է ինքն իրեն, հաստատում է նրա նմանությունը «Նկարչի արվեստանոցում» (1865) նկարում նկարչի կերպարին, որտեղ, ըստ Նիկոլայ Մուդրոգելի, նկարիչը պատկերել է իրեն ։ Նկարչի ընկեր Ս. Ի. Գրիբկովը նույնպես հաստատում է, որ «նկարում ձեռքերը խաչածը հենց ինքը՝ Վ. Վ. Պուկիրևն է, ինչպես իրականում է» ։
Գրիբակովի և Մուդրոգելի վարկածը
Համաձայն այս վարկածի՝ նկարում պատկերված հարսնացուի նախատիպը Վասիլի Պուկիրևի չկայացած հարսնացուն է ՝ Պրասկովյա Մատվեևա Վարենցովան ՝ իշխան Ա. Ի. Շեպին-Ռոստովսկու կին իշխանուհի Օլգա Միրոնովնա Շեպինա-Ռոստովսկայայի (ի ծնե՝ Վարենցովա-Տարխովսկա) զարմուհին ։ Այս վարկածի հաստատումն ստացվել է 2002 թվականին, երբ Տրետյակովյան պատկերասրահը ձեռք բերեց Վ. Դ. Սուխովի 1907 թվականի մատիտով կատարված նկարը, որի տակ գրված էր «''Պրասկովյա Մատվեևնա Վարենցովա, որին 44 տարի առաջ նկարիչ Վ. Վ. Պուկիրևը նկարել է իր հայտնի «Անհավասար ամուսնություն» նկարում։ Տիկին Վարենցովան ապրում է Մոսկվայում՝ Մազուրինսկի անկելանոցում''» ։
Փեսացուի կերպարում, ըստ Լ. Կացի ենթադրության, նկարիչը պատկերել է Տվերի ազնվականության առաջնորդ Ալեքսեյ Մարկովիչ Պոլտորացկուն, որի հետմահու մեծ դիմանկարի հետ ինքը նմանություններ է գտել ։ «Ծերունու գլուխը» նկարի էտյուդում նկարիչը ցույց է տվել, որ ինքը նկարել է իշխան Ցիցիանովին ։ Լ. Պոլոզովը ենթադրում է, որ խոսքն իշխան Պավել Իվանովիչ Ցիցիանովի մասին է, իսկ Ն. Պ. Սիրեյշիկովը գտնում է, որ նկարվել է այդ տարիներին Վարենցովների տանը որպես խոհարար աշխատող Վլադիմիր Իվանովիչի գլուխը ։ Բացի այդ՝ Լ. Պոլոզովը կարծում է, որ կերպարը, հնարավոր է, հավաքական է. ֆիգուրան և հագուստը Պոլտորացկունն է, գլուխը դեմքի հատուկ արտահայտություններով՝ Ցիցիանովինը, սպիտակ մազերի պսակը՝ խոհարար Վլադիմիր Իվանովիչինը ։
Հետևանքներ
Նկարը ցուցադրվել է 1863 թվականի սեպտեմբերին Պետերբուրգում՝ ակադեմիական հերթական ցուցահանդեսում, բայց դեռ ցուցահանդեսից առաջ այն գնել էր Պուկիրևի ընկերը՝ կոլեկցիոներ Ալեքսանդր Բորիսովսկին, որից էլ 1871 թվականին 1500 ռուբլով գնել էր Պավել Տրետյակովը ։ Ներկայումս նկարը ցուցադրվում է Տրետյակովյան պատկերասրահում։
Ցուցահանդեսում նկարը ժամանակակիցների վրա մեծ տպավորություն է թողել։ Վլադիմիր Ստասովը համարում է, որ Պուկիրևի կտավը ռուսական դպրոցի ամենամեծարժեք, բայց միևնույն ժամանակ ամենաողբերգական նկարներից մեկն է։ Իլյա Ռեպինը նկատել է, որ Պուկիրևը «շատ արյուն է փչացրել բազմաթիվ ծեր գեներալների մոտ», իսկ պատմաբան Նիկոլայ Կոստոմարովն ընկերներին խոստովանել է, որ, տեսնելով նկարը, հրաժարվել է երիտասարդ աղջկա հետ ամուսնանալու որոշումից ։ Միևնույն ժամանակ, «Իսկրա» առաջադեմ ամսագիրը 1863 թվականի «Շողոքորթ արվեստ» հոդվածում նկարը քննադատել է սոցիալական ոչ խորը մերկացման, սենտիմենտալիզմի և մելոդրամատիկի հարձակման, նրա գեղարվեստական արժեքի նվազման համար ։
1875 թվականին Վասիլի Պուկիրևը նկարել է «Անհավասար ամուսնություն» նկարի տարբերակ-կրկնությունը, որը հիմա գտնվում է Բելառուսի ազգային արվեստի թանգարանի էքսպոզիցիայում ։ Պուկիրևն ամուսնության թեմային անդրադարձել է նաև իր այնպիսի աշխատանքներում, ինչպիսիք են «Ցուցակով օժիտի ընդունումը» և «Ձախողված հարսանիք» կտավները։
Արտաքին հղումներ
Կատեգորիա:1862 նկարներ Կատեգորիա:Տրետյակովյան պատկերասրահի նկարներ Կատեգորիա:Վասիլի Պուկիրևի նկարներ
Մանյան (Օբի գավառ)
Մանյան (Magnant), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 178 մարդ, բնակչության խտությունը` 11.62 մարդ/կմ²։ Բնակավայրը զբաղեցնում է 15.32 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 106 աշխատունակ (15-64 տարեկան) բնակիչ, որոնցից ակտիվ էին 82-ը, իսկ ոչ ակտիվները` 24։ Ակտիվության ցուցանիշը կազմում է 77,4 %։ 82 աշխատունակ մարդկանցից աշխատել է 81 անձ (40 տղամարդ և 41 կին)։ Գործազուրկ են եղել 1 անձ (0 տղամարդ և 1 կին)։ 24 անաշխատունակներից 4-ը եղել են աշակերտներ կամ ուսանողներ, 11-ը` թոշակառուներ, իսկ 9-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Աչեհերեն
Աչեհերեն (Bahsa Acèh), մալայա-պոլինեզական լեզու։ Խոսվում է հիմնականում Ինդոնեզիայի Սումատրա կղզում՝ Աչեհում։ Լեզվակիրների քանակը անցնում է 3,5 միլիոնը (2000 թ.)։ Աչեհերեն խոսում են հիմնականում Աչեհները։
Կատեգորիա:Ավստրոնեզյան լեզուներ Կատեգորիա:Լեզուներ այբբենական կարգով
Անհիդրիդներ
Միացություններ
Միանալով ջրի հետ՝ անհիդրիդներ առաջացնում են թթուներ։ Անհիդրիդներ անվանումները կազմվում են համապատասխան թթվի անունից և «անհիդրիդ» բառից։ Անօրգանական թթուների անհիդրիդներ են ոչ մետաղների և որոշ ծանր մետաղների բարձրարժեք օքսիդները, ծծմբական անհիդրիդը՝ SO_3, ծծմբային անհիդրիդը՝ SO_2, ֆոսֆորական անհիդրիդը՝ P_2O_5, արսենական անհիդրիդը՝ As_2O_5, ածխաթթվական անհիդրիդը՝ CO_2, քրոմական անհիդրիդը՝ CrO_3 և այլն։
Ստացում
Ստացվում են համապատասխան պարզ նյութի և թթվածնի միացումից, թթուների և աղերի քայքայումից։ Օգտագործվում են թթուների, աղերի ստացման համար, մի քանիսը նաև իբրև չորացնող նյութեր են։ Օրգանական թթուների՝ կարբոնաթթուների անհիդրիդներ են քացախաթթվի անհիդրիդը՝ (CH3CO)2O, բենզոյական անհիդրիդը՝ (C6H5CO)2O և այլն։ Տարբեր թթուներ իրար հետ առաջացնում են խառը անհիդրիդներ, օրինակ մրջնաքացախաթթվական անհիդրիդը՝ CH3CO—O—OCH ։ Երկհիմն թթուները կարող են առաջացնել նաև օղակաձև կառուցվածք ունեցող անհիդրիդներ, օրինակ սաթաթթվի անհիդրիդ թթուների անհիդրիդ հեղուկներ կամ պինդ նյութեր են։
Մրջնաթթուն անհիդրիդ չի առաջացնում։ Ստացվում են կարբոնաթթուների աղերի և նրանց հալոգենանհիդրիդների փոխազդմամբ, երբեմն նաև՝ կարբոլաթթուներից ջրի մոլեկուլ պոկելով։ Օգտագործվում են ացիլացման, արհեստական խեժերի, ներկանյութերի և այլ նյութերի ստացման համար։
Տես նաև
Կատեգորիա:Անհիդրիդներ
Գելա Կետաշվիլի
Գելա Կետաշվիլի (გელა გიორგის ძე კეტაშვილი; սեպտեմբերի 27, 1965, Թբիլիսի, Վրացական ԽՍՀ, ԽՍՀՄ), վրացի խորհրդային ֆուտբոլիստ, պաշտպան։ ԽՍՀՄ սպորտի վաստակավոր վարպետ։
Ակումբային
Սկսել է որպես հարձակվող։ 17 տարեկանում Գիվի Նոդիան, Կետաշվիլուն փոխադրեց պաշտպանական գիծ։ 9-րդ դասարանում իրեն դրսևորեց Քութայիսի մրցաշարում։ Կետաշվիլուն առաջարկեցին իր ուժերը փորձել «Տորպեդո»-ում (Քութայիսի), որին նա համաձայնեց։ Իր կարիերայի հենց առաջին մրցաշրջանում նա աչքի ընկավ որպես հրաշալի պաշտպան, 1984 թվականին արդեն խաղում էր Թբիլիսիի «Դինամո»-ում։
1989 թվականին ընտրվել է թբիլիսցիների թիմի ավագ։ 1989 թվականին նրան առաջարկեցին տեղափոխման երկու տարբերակներ՝ Մոսկվայի «Դինամո»՝ Բիշովցու մոտ, և Կիևի «Դինամո»՝ Լոբանովսկու մոտ։ Կետաշվիլին ինքն էլ ուզում էր տեղափոխվեր, առավել ևս, որ նա հնարավորություն ուներ խաղալու Աշխարհի 90-րդ առաջնությունում։ Սակայն վրաց ազգայնականները սկսեցին սպառնալ նրան («Քեզ կհայտարարենք վրաց ժողովրդի թշնամին»), և նա ստիպված եղավ հրաժարվել իր ծրագրերից։
1990 թվականին Վրաստանի առաջնության 1-ին՝ «Դինամո» (Թբիլիսի)- «Կոլխեթի» (Փոթի) խաղի ժամանակ ինքնագոլի հեղինակ դարձավ, իսկ թիմը պարտվեց 0։1 հաշվով։ Մրցաշրջանի վերջին թիմի ներսում սկսված ինտրիգների պատճառով ստիպված եղավ հեռանալ ակումբից։ 1991 թվականի մրցաշրջանը անցկացրեց «Գուրի»ում, բայց մենիսկի և ավտովթարից առաջացած վնասվածքի պատճառով մրցաշրջանը կիսատ թողոց։ Այնուհետև 4 ամիս խաղաց Մախաճկալայի «Դինամո»-ում, որտեղից հեռացավ թիմի ղեկավարության հետ կնքած պայմանագրի պայմանները չկատարելու պատճառով։
1993/1994 թվականների մրցաշրջանում հանդես է եկել իր ընկերոջ թիմում՝ «Տետրի Արցիվի»-ում (თეთრი არწივი — «Սպիտակ արծիվ»)։ 1994 թվականին Թբիլիսիի «Դինամո»յի նոր մարզիչ Սերգեյ Կուտիվաձեն Կետաշվիլուն հետ կանչեց թիմ։ Նա համաձայնեց տեղափոխվել, սակայն գլխավոր մարզչի հետ հարաբերությունները լավ չդասավորվեցին։ 1995 թվականի սկզբին նա մարզվել է ՑՍԿԱ-ում՝ Թարխանովի մոտ, բայց 2 ամիս անց հասկացավ, որ իր ֆիզիկական վիճակը թույլ չի տալիս հանդես գալ ավելի բարձր մակարդակում։ ԽՍՀՄ-ի առաջնություններում ունեցել է 164 խաղ, խփել է 4 գոլ, եղել է Վրաստանի չեմպիոնը 1990 և 1995 թվականներին։
Հավաքականում
ԽՍՀՄ-ի օլիմպիական հավաքականում խաղացել է 11 խաղ, 1988 թվականին դարձել է Օլիմպիական չեմպիոն (ԽՍՀՄ-ի հավաքականի երեք խաղացողներից մեկն էր, ով ֆինալային 6 խաղերն անցկացրել է առանց փոխարինողի)։ Ոսկյա մեդալը ավելի ուշ հանձնել է Աբխազիայի փախստականների օգնության ֆոնդին։ հետագայում պարզվեց, որ նրան փորձել են վտարել Վրաստանից, սակայն փոխադրողին թուրքական սահմանի վրա ձերբակալել են։ Կետաշվիլու մեդալը այդպես էլ չվերադարձրեցին, և նա ինքն էլ երբևէ չի որոնել այն։ Երեք խաղ է խաղացել ԽՍՀՄ-ի գլխավոր հավաքականի կազմում և մեկ խաղ՝ Վրաստանի հավաքականի կազմում (1990 թվականի մայիսին, ընդդեմ Լատվիայի)։
Բնութագիր
Կետաշվիլին անվախ պաշտպան է եղել, համարձակ գնում էր գրոհի։ Իր ողջ կարիերայի ընթացքում ստացել է բազմաթիվ վնասվածքներ՝ քթի, անրակի, ձեռքի, կողոսկրի, ոտքի կոտրվածքներ, ուղեղի 3 ցնցում, և ամեն անգամ նա, ուժերը հավաքելով, դուրս էր գալիս դաշտ (հաճախ ցավազրկող սրսկումներով)։ Ի լրումն այս ամենի՝ 1991 թվականին ենթարկվեց սարսափելի ավտովթարի (պատճառը հանդիպակաց ավտոմեքենայի լուսարձակնեն են եղել, բախվել է բետոնե հողապատնեշին), որի ժամանակ ևս բազմաթիվ վնասվածքներ ստացավ։
Անձնական կյանքը
Գեորգիի որդին նույնպես ֆուտբոլիստ է։
Հետաքրքիր փաստեր
1988 թվականի օլիմպիական խաղերի եզրափակչում մրցավարի՝ 1-ին խաղակեսի լրացուցիչ ժամանակի ավարտն ազդարարող սուլոցից հետո, սկսել է թռչկոտել՝ բացականչելով «Ուռա՜: Մենք չեմպիո՜ն ենք», և փաթաթվել խաղընկերներին։ Նրան սթափեցրել է թիմի ավագ Վիկտոր Լոսևը՝ Կետաշվիլուն ասելով՝ «Գելա, դու գժվել ես, դեռ 2-րդ խաղակեսը առջևում է»։
Արտաքին հղումներ
Կատեգորիա:Վրացի ֆուտբոլիստներ Կատեգորիա:Դինամո Թբիլիսիի ֆուտբոլիստներ Կատեգորիա:Վրաստանի հավաքականի ֆուտբոլիստներ Կատեգորիա:Ֆուտբոլի պաշտպաններ Կատեգորիա:ԽՍՀՄ օլիմպիական չեմպիոններ
Ջոկո Վիդոդո
Ջոկո Վիդոդո (ինդո.՝ Joko Widodo, ), ինդոնեզացի քաղաքական-պետական գործիչ, Ինդոնեզիայի նախագահը 2014 թվականի հոկտեմբերի 20-ից։ Ինդոնեզիայի մայրաքաղաք Ջակարտայի նախկին քաղաքապետ (2006-2012 թվականներ)։
Սուրակարտայի քաղաքապետ
2005 թվականին՝ նա ընտրվել է Սուրակարտայի քաղաքապետ ։ Նրա քաղաքապետության տարիներին Սուրակարտայում իրականացվել է լայնամասշտաբ վարչական և սոցիալ-տնտեսական բարեփոխումներ։ Ջոկո Վիդոդոյի ղեկավարության օրոք առանձնահատուկ ուշադրություն է դարձվել Սուրակարտան դարձնել հզոր մշակութային քաղաք։ Նշանակալից գործողություններ են իրականացվել քաղաքի զբոսայգիներն ավելի բարեկարգ դարձնելու համար։ Ջոկո Վիդոդոն խրախուսել է հասարակության գործունեության մեջ ներգրավված բազմաթիվ ընկերություններին։ Իրականացված բարեփոխումները բարձրացրել են քաղաքի հեղինակությունը ոչ միայն Ինդոնեզիայում՝ այլև Տարածաշրջանում։ 2006 թվականին Սուրակարտան անդամագրվել է քաղաքների ժառանգության համաշխարհային կազմակերպությանը։
Ջակարտայի քաղաքապետ
2012 թվականին Ինդոնեզիայի Մայրաքաղաք Ջակարտայի քաղաքապետի ընտրություններին ընդառաջ՝ Ինդոնեզիայի Դեմոկրատական Կուսակցությունը առաջադրեց Ջոկո Վիդոտոյի և Բասուկի Չահայա Պուրմանի թեկնածությունը, համապատասխանաբար քաղաքապետի և փոխքաղաքապետի համար։ Քանի որ թեկնածուներից ոչ մեկը չստացավ ձայների բացարձակ մեծամասնություն՝ այդ իսկ պատճառով էլ նշանակվեց երկրորդ փուլ։ Երկրորդ փուլ անցան Ջոկո Վիդոդոն և Ֆաուզի Բովոն։ Երկրորդ Փուլում Ջոկո Վիդոդոն տարավ համոզիչ հաղթանակ և դարձավ Ջակարտայի քաղաքապետ ։
Արտաքին հղումներ
Կատեգորիա:Ինդոնեզիայի քաղաքական գործիչներ
Ոչ ոգելից ըմպելիքներ
Ոչ ոգելից ըմպելիքներ (հյութեր, մուս, կվաս, կիսել, կոմպոտ, թան, լիմոնադ), ոչ ալկոհոլային զովացուցիչ ըմպելիքներ, որոնք կոչված են հագեցնելու ծարավը, բարձրացնելու օրգանիզմի տոնուսը և այլն։ Կարող են պարունակել մինչև 1,2% սպիրտային մաս ։ Զովացուցիչ ըմպելիքները լրացնում են ջրի պակասը օրգանիզմում։ Դրանց համար որպես հումք օգտագործում են մրգի, հատապտղի և բանջարեղենի հյութերը, խոտերի, արմատների, տերևների և հացահատիկային բույսերի լուծամզաքները, թանի համար՝ մածունը և կարագը հարելուց հետո մնացած հեղուկը։
Զովացուցիչ ըմպելիքների օրինակ են բնական հյութերը, մուսը, կվասը, կիսելը, կոմպոտը, լիմոնադը և այլն։
Կենսաբանական ակտիվ նյութերը բարձրացնում են օրգանիզմի դիմադրողականությունը, բարելավում մարսողությունը և նյարդային համակարգի գործունեությունը։ Ոչ ոգելից ըմպելիքները երկար պահելու համար
Արտաքին հղումներ
Կատեգորիա:Ոչ ալկոհոլային խմիչքներ
Ֆրանիետո լ’Աբատե
Ֆրանիետո լ’Աբատե (Fragneto l'Abate), կոմունա Իտալիայի Կամպանիա մարզի Բենևենտո գավառում ։
Բնակչությունը կազմում է 1215 մարդ, բնակչության խտությունը կազմում է 61 մարդ/կմ²։ Զբաղեցնում է 20 կմ² մակերես տարածք։ Փոստային ինդեքս՝ 82020, հեռախոսային կոդ՝ 0824։
Ժողովրդագրություն
'''Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Հերպես սիմպլեքս կերատիտ
Հերպես սիմպլեքս կերատիտ, կերատիտի տեսակ, որի պատճառը եղջերենու ախտահարումն է հերպես սիմպլեքս վիրուսով ։Այն սկսում է եղջերենու էպիթելիալ բջիջների ախտահարումով ու նրա նյարդաթելերի ռետրոգրադ ախտահարումով ։ Սկզբնական շրջանում ախտահարումը հիմնականում արտահայտվում է շաղկապենու և կոպերի այտուցով (բլեֆարոկոնյունկտիվիտ) զուգակցված փուքր սպիտակ վնասված տեղամասերով եղջերենու մակերեսին։ Սրանք կարող են լինել ինչպես էպիթելի շատ փոքր վնասվածքներ(մակերեսային կետային կերատիտ) այնպես էլ ավելի լուրջ ու ծանր հետևանքներ ինչպիսիք են դենտրիտային խոցերը ։ Ախհտահարումը լինում է միակողմանի, յուրաքանչյուր անգամ ազդելով մեկ աչքի վրա։ Հավելյալ գանգատները ներառում են բութ ցավ աչքի ներսից, թեթև կամ արտահայտված չորության զգացում, և ծոցաբորբի նշաններ։ Առաջնային ախտահարումների մեծ մասն անցնում է ինքնուրույն մի քանի շաբաթվա ընթացքում։ Բուժումը հնարավոր է կատարել օգտագործելով օրալ կամ տեղային հակավիրուսային դեղորայք։ Հետագայում կրկնվելը ավելի ծանր ընթացք կարող է ունենալ, ինչին բնորոշ են ախտահարված էպիթելիալ բջիջների կողմից ավելի մեծ դենդրիտիկ խոցերի առաջացումն ու սպիտակ վնասվածքի տեղամասերի առաջացումը։ Դենդրիտիկ խոցի աճին զուգահեռ մեծանում է էպիթելիալ շերտի դեֆեկտը։ Հնարավոր է նաև բորբոքային ռեակցիայի առաջացում ծիածանաթաղանթի ընդգրկմամբ։ Եղջերենու վնասված տեղամասերում վերանում է զգայունությունը, բերելով եղջերենու գեներալիզացված զգայունության կորստի, ինչն էլ առիթ է հանդիսանում հետագա կրկնության։ Ռեցիդիվը կարող է համակցված լինել քրոնիկ չորության, շաղկապենաբորբի հետ, կամ քրոնիկ անհայտ պատճառի ծոցաբորբերի հետ։ Կայուն ինֆեկցիան բերում է վիրուսի ԴՆԹ ի ծայրահեղ մեծ քանակի կուտակման։ Հակամարմինների պատասխանը վիրուսի հակածնի նկատմամբ կարող է բերել ծավալուն իմուն պատասխանի։ Այս իմուն պատասխանը կարող է բերել եղջերաթաղանթի ստրոմայի լուրջ վնասման և պղտորման, որը կարող է դառնալ կուրության պատճառ․ Սա հայտնի որպես իմուն միջնորդված ստրոմալ կերատիտ։ Հերպես սիմպլեքս վիրուս ինֆեկցիան շատ տարածված է։ Համարվում է, որ պոպուլյացիայի 1/3 մասն ունի կրկնվող ինֆեկցիա։ Հերպես սիմպլեքս վիրուսի պատճառով առաջացած կերատիտները համարվում են եղջերենու ախտահարմամբ պայմանավորված կուրության պատճառներից ամենատարածվածը զարգացող երկրներում։ Հետևաբար հերպես սիմպլեքս վիրուսով պայմանավորված ինֆեկցիաները համարվում են մեծ առողջապահական խնդիր ամբողջ աշխարհում ։ Համաշխարհային տարածվածությունը հերպես կերատիտները մոտավորապես 1․5 միլիոն է, ներառելով տարեկան ևս 40,000 դեպք, որոնք բերում են մոնոկուլյար տեսողության ծանր խանգարման, կամ կուրության ։
Առաջնային ինֆեկցիա
Սկզբնական շրջանում առաջին նշանը հիմնականում լինում է բլեֆարոկոնյունկտիվիտը, այսինքն, կոպերի և շաղկապենու ախտահարումը, որոնք լավանում են առանց սպիացման․ Հատկապես բնորոշ են կոպերի վրա առաջացող վեզիկուլները։ Սկզբնական ախտահարման ժամանակ եղջերենին սովորաբար ներգրավված չէ։
Աչքի կրկնվող ախտահարում
Աչքի կրկնվող հերպեսի պատճառը զգացող գանգլիոնում գտնվող վիրուսի կրկին ակտիվացումն է, ապա նրա տեղափոխումը նյարդի աքսոնի միջոցով դեպի նյարդաթելի վերջավորություններին, ինչն էլ բերում է աչքի մակերեսի ախտահարման։ Հիվանդությունը հասկանալու համար անհրաժեշտ է իմանալ հերպես սիմպլեքս կերատիտների հետևյալ դասակարգումը։
Դենդրիտիկ խոց (Էպիթելիալ կերատիտ)
Դասական հերպետիկ դեֆեկտը եղջերենու գծային, ճյուղավորված խոց է (դենդրիտիկ խոց)։ Հետազոտության ժամանակ այս դեֆեկտն ուսումնասիրվում է ֆլյուորեսցեինով ներկելուց հետո։ Հերպետիկ կերատիտով հիվանդները հաճախ նշում են օտար մարմնի զգացում, լուսազգայունություն, կարմրություն և պղտոր տեսողություն։
Եղջերենու զգայունության տեղային կամ տարածում անկումը զարգանում է կրկնվող էպիթելիալ կերատիտից հետո։ Իմունադեֆիցիտով հիվանդների մոտ, կամ նրանց, ովքեր օգտագործում են կորտիկոստերոիդ դեղամիջոցներ, խոցը կարող է մեծանալ, և այս դեպքում այն կոչվում է աշխարհագրական խոց ։
Դիսկոիդ կերատիտ (էնդոթելիալ կերատիտ)
Էնդոթելիալ կերատիտն առաջացնում է էնդոթելի դիսկաձև բորբոքում։ Եղջերենու երկարատև այտուցը բերում է նրա մշտական սպիացման, ինչն էլ տեսողության հերպես սիմպլեքսով պայմանավորված խանգարման գլխավոր պատճառներից է։
Պատճառները
Հերպես սիմպլեքս վիրուսը երկշղթա ԴՆԹ պարունակող վիրուս է որն ունի իկոսաեդր կապսիդ։ Հերպես սիմպլեքս-1 վիրուսը հիմնականում հայտնաբերվում է բերանում, իսկ հերպես սիմպլեքս-2 վիրուսը գենիտալ շրջանում։ Ակնային հերպես սիմպլեքսի հիմնական պատճառը հերպես սիմպլեքս-1 վիրուսն է ։
Ախտորոշում
Ակնային հերպես սիմպլեքս վիրուսի կլինիկական ախտորոշումը սովորաբար դրվում է ակնաբույժի կողմից հիմնվելով դենդրիտային կերատիտի առկայության վրա։ Հատուկ ախտորոշիչ հետազոտությունները կարիքը հազվադեպ է զգացվում, քանի որ վիրուսն ունի իրեն բնորոշ կլինիկական նշանները։ Լաբորատոր հետազոտությունները ցուցված են բարդ դեպքերում, երբ կլինիկական ախտորոշումը հստակ չէ, և բոլոր այն դեպքերում, երբ կասկած կա նեոնատալ հերպեսի  ։
Բուժում
Հերպես սիմպլեքսի ակնային ձևի բուժումը տարբեր է, կախված արտահայտումից․ էպիթելիալ կերատիտի պատճառը կենդանի վիրուսն է, ստրոմալ ախտահարումը լինում է իմուն պատասխանի պատճառով, իսկ մետահերպետիկ խոցի պատճառը եղջերենու էպիթլի վերականգնվելու անկարողություն է ։
Էպիթելիալ կերատիտ
Էպիթելիալ կերատիտը բուժվում է տեղային հակավիրուսային դեղամիջոցներով, որոնք շատ արդյունավետ են և կայունությունը հանդիպում է շատ հազվադեպ։ Տեղային հակավիրուսային դեղորայքով բուժումը սովորաբար տևում է 10-14օր։ Ացիկլովիրի դեղահաբերը նույնքան արդյունավետ են, որքան տեղային հակավիրուսային դեղորայքը, և ունեն առավելություն, քանի որ չունեն ակնային տոքսիկ ազդեցություն։ Այդ իսկ պատճառով շատ ակնաբույժներ նախընտրում են դեղահաբերով թերապիան։
Գանցիկլովիրով և բրիվուդինով բուժումները նույնքան արդյունավետ են, ինչքան ացիկլովիրով բուժումը ։
Վալացիկլովիրը, կարող է բերել թրոմբոցիտոպոնիկ պուրպուրայի առաջացման, հեմոլիտիկ-ուրեմիկ համախտանիշի իմունոդեֆիցիտով հիվանդների մոտ, հետևաբար այն պետք չէ նշանակել առանց պարզելու հիվանդի իմուն համակարգի վիճակը։
Տեղային կորտիկոստերոիդնեը հակացուցված են ակտիվ հերպետիկ էպիթելիալ կերատիտի ժամանակ։ Եթե հիվանդը այլ համակարգային խնդրի համար ստանում է կորտիկոստերոիդներով բուժում, ապա կերատիտը բուժելիս պետք է տալ մեծ դոզայով, համակարգային հակավիրուսային պրեպարատներ։
Ստրոմալ կերատիտ
Հերպետիկ ստրոմալ կերատիտը սկզբում բուժվում է պրեդնիզոլոնի կաթիլներով 2 ժամը 1 անգամ, և պրոֆիլակտիկ հակավիրուսային դեղորայքով․ կամ տեղային հակավիրուսային պրեպարատներ, կամ հակավիրուսային դեղահաբեր, օրինակ՝ ացիկլովիր կամ վալացիկլովիր։ Պրեդնիզոլոնի դոզան վերանայվում է ամեն 1 կամ 2 շաբաթը մեկ անգամ, կախված հիվանդի վիճակի փոփոխությունից։ Տեղային հակավիրուսային դեղորայքը չի ներծծվում անվնաս եղջերենու միջոցով, իսկ ացիկլովիրի դեղահաբերը հասնում են մինչև առաջային խցիկ, այսինքն դեղահաբի տեսքով ացիկլովիրը կօգնի նաև եղջերենու խոր շերտերի բորբոքման դեպքում։
Կենդանաբանական այգում վերանորոգում է
«Կենդանաբանական այգում վերանորոգում է» («В зоопарке — ремонт!»), խորհրդային կարճամետրաժ տիկնիկային մուլտֆիլմ՝ նկարահանված «Էկրան» ստեղծագործական միության կողմից 1987 թվականին։
Հերպես սիմպլեքս կերատիտ
Մետահերպետիկ խոց
Բուժումը ներառում է արհեստական արցունքի կաթիլներ, տոքսիկ ազդեցությամբ դեղորայքի օգտագործման դադարեցում, արցունքային կետիկների խցանում, բուժիչ կոնտակտային ոսպնյակի տեղադրում և ամնիոտիկ թաղանթի փոխպատվաստում։ Այս ամենը ուղղված են վերականգնման գործընթացների բարելավմանը։
Կենդանաբանական այգում վերանորոգում է
Մուլտֆիլմում հնչում է Սոֆյա Ռոտարուի «Лаванда» երգը։
Հերպես սիմպլեքս կերատիտ
Մետահերպետիկ խոց
Հակավիրուսային դեղորայքի օգտագործումը իջեցնում է եղջերաթաղանթի փոխպատվաստումով հիվանդների մոտ հերպես սիմպլեքս կերատիտի հետագա առաջացումը, և երկարեցնում է տրանսպլանտատի օգտագործման ժամանակը ։
Կենդանաբանական այգում վերանորոգում է
Սյուժե
Կենդանաբանական այգին փակում են վերանորոգման նպատակով, և քաղաքի բնակիչները կենդանիներին տանում են իրենց տները։ Մնում է միայն Ընձուղտը։ Պավլիկը, գնալով կենդանաբանական այգի, տեսնում է նրան ու տանում իր տուն։ Պավլիկի ծնողները դեմ չէին նոր բնակչին, սակայն երկար վզի պատճառով նա չի տեղավորվում բնակարանում և ստիպված է լինում ապրել բակում։ Այնտեղ նա մշտապես խանգարում էր հարևաններին, սակայն հետո սկսում է զվարճացնել նրանց երեխաներին, և բոլորն սկսում են բարեհաճությամբ վերաբերվել նրան։ Սկսվում են ցրտերը, բոլորը գնում են իրենց տաք բնակարանները, իսկ Ընձուղտը մրսում է ու տխրում։ Պավլիկը որոշում է նրան տանել ապրելու անավարտ տանը։ Այնտեղ նրանք հանդիպում են աշխղեկին, որը Պավլիկի վերևի հարևանն էր։ Նա ստեղծված իրավիճակից հնարամտությամբ ելք է գտնում։ Բանվորը Պավլիկի տան առաստաղին անցք է անում, և Ընձուղտը գլուխն անցկացնում է աշխղեկի բնակարան, որտեղ նրանք բոլորը հավաքվում են թեյախմության։
Հերպես սիմպլեքս կերատիտ
Արտաքին հղումներ
Կատեգորիա:Ակնաբուժություն Կատեգորիա:Աչքի հիվանդություններ
Կենդանաբանական այգում վերանորոգում է
Նկարահանող խումբ
մուլտֆիլմի ստեղծողները նշված են ըստ տիտրերի։
Վերաթողարկում DVD-ով
Մուլտֆիլմը բազմիցս թողարկվել է DVD-ով մուլտֆիլմերի հավաքածուներում.
«Մեկ կովբոյ, երկու կովբոյ» (1981), «Սատանի ճուտ №13» («Чертёнок №13», 1982), «Աղվամազոտ պոչով սատանի ճուտը» («Чертёнок с пушистым хвостом», 1985), «Վախի աչքերը մեծ են» («У страха глаза велики», 1946), «Ներկված աղվես» (Крашеный лис, 1953), «Ուրիշի ձայնը» («Чужой голос», 1949), «Կենդանաբանական այգում վերանորոգում է» (1987) ։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:1987 մուլտֆիլմեր Կատեգորիա:«Էկրան» ստեղծագործական միության մուլտֆիլմեր
Մանիկուր
Մանիկուր (Magnicourt), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 67 մարդ, բնակչության խտությունը` 8.49 մարդ/կմ²։ Բնակավայրը զբաղեցնում է 7.89 կմ² տարածք։
Աշխարհագրություն
Գտնվում է Փարիզ քաղաքից 160 կմ արևելք, Շալոն ան Շամպայն քաղաքից` 60 կմ հարավ, Տրուա քաղաքից` 29 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ֆիլիպ Կոստիչ
Ֆիլիպ Կոստիչ (Филип Костић, ), սերբ պրոֆեսիոնալ ֆուտբոլիստ։ Ներկայումս հանդես է գալիս Յուվենտուսի և Սերբիայի ազգային հավաքականի կազմում։ Խաղում է ձախ վինգերի դիրքում ։
Գրոնինգեն
2012 թվականի ապրիլի 4-ին Կոստիչը պայմանագիր կնքեց հոլանդական Գրոնինգենի հետ ՝ ակումբին միանալով մրցաշրջանի ավարտից հետո և ստանալով 10 համարի մարզաշապիկը ։ Իր դեբյուտը Գրոնինգենի կազմում Կոստիչը նշեց հոկտեմբերի 21-ին՝ Հերենվենի դեմ խաղում ։ Իր առաջին հանդիպումը թիմի մեկնարկային կազմում անցկացրեց 2013 թվականի մայիսի 19-ին՝ Տվենտեի դեմ խաղում ։ 2013 թվականի օգոստոսի 25-ին Կոստիչը 2 գոլային փոխանցում տվեց Գոու Ըհեդ Իգլսի դեմ խաղում, իսկ հանդիպումն ավարտվեց 3-3 հաշվով ։ Իր առաջին գոլը Գրոնինգենի կազմում խփեց սեպտեմբերի 25-ին՝ Նիդերլանդների գավաթի Ամստերդամիշեի դեմ խաղում ։ Էրեդիվիզիում իր առաջին գոլը խփեց հոկտեմբերի 20-ին՝ ՊՍՎ Էյնդհովենի դեմ խաղում ։ Նոյեմբերի 3-ին Կոստիչը գոլի և գոլային փոխանցման հեղինակ դարձավ Ռոդայի դեմ խաղում ։ Նոյեմբերի 9-ին նա դուբլ ձևակերպեց Հերակլեսի դեմ խաղում՝ օգնելով Գրոնինգենին հաղթել 3-0 հաշվով ։ 2014 թվականի ապրիլի 11-ին՝ ՆԱԿ Բրեդայի դեմ խաղում սերբը դարձավ գոլի և գոլային փոխանցման հեղինակ, իսկ հանդիպումն ավարտվեց 2-1 հաշվով ։ Մայիսի 10-ին նա դուբլ ձևակերպեց Վիտեսի դեմ խաղում՝ օգնելով իր թիմին հաղթել 1-4 հաշվով ։ Գրոնինգենի կազմում Կոստիչը անցկացրեց 49 հանդիպում՝ դառնալով 12 գոլի և 9 գոլային փոխանցման հեղինակ։
Շտուտգարտ
2014 թվականի օգոստոսի 9-ին Կոստիչը 5 տարվա պայմանագիր կնքեց Շտուտգարտի հետ ։ Ակումբը նրա համար վճարեց 6 միլիոն եվրո  ։ Իր դեբյուտը Շտուտգարտի կազմում նշեց օգոստոսի 16-ին՝ Գերմանիայի գավաթի Բոխումի դեմ խաղում ։ Իր առաջին հանդիպումը Բունդեսլիգայում անցկացրեց օգոստոսի 24-ին՝ փոխարինման մտնելով Բորուսիա Մյոնխենգլադբախի դեմ խաղում ։ Իր առաջին գոլը խփեց դեկտեմբերի 13-ին՝ Մայնցի դեմ խաղում ։ 2016 թվականի մարտի 5-ին Կոստիչը գոլի և գոլային փոխանցման հեղինակ դարձավ Հոֆենհայմի դեմ խաղում՝ օգնելով իր թիմին հաղթել 5-1 հաշվով ։ 7 օր անց նա գոլի և գոլային փոխանցման հեղինակ դարավ Ինգոլշտադտի դեմ խաղում, իսկ հանդիպումն ավարտվեց 3-3 հաշվով ։ Շտուտգարտի կազմում Կոստիչը անցկացրեց 63 հանդիպում՝ դառնալով 8 գոլի և 14 գոլային փոխանցման հեղինակ։
Համբուրգ
2016 թվականի հուլիսի 25-ին Կոստիչը 5 տարվա պայմանագիր կնքեց Համբուրգի հետ ։ Ակումբը նրա համար վճարեց 17 միլիոն եվրո  ։ Իր դեբյուտը Համբուրգի կազմում նշեց օգոստոսի 22-ին՝ Գերմանիայի գավաթի Ցվիկաուի դեմ խաղում ։ Իր առաջին գոլը խփեց նոյեմբերի 20-ին՝ Հոֆենհայմի դեմ խաղում ։ 2017 թվականի մարտի 12-ին Կոստիչը գոլի և գոլային փոխանցման հեղինակ դարձավ Բորուսիա Մյոնխենգլադբախի դեմ խաղում՝ օգնելով Համբուրգին հաղթել 2-1 հաշվով ։
Միջազգային կարիերա
Կոստիչը ներկայացրել է Սերբիան մինչև 19 և մինչև 21 տարեկանների երիտասարդական հավաքականներում։ Իր դեբյուտը Սերբիայի ազգային հավաքականում նշեց 2015 թվականի հունիսի 7-ին՝ Ադրբեջանի դեմ ընկերական խաղում՝ այս խաղում դառնալով գոլային փոխանցման հեղինակ ։ Իր առաջին գոլը ազգային հավաքականի կազմում խփեց 2016 թվականի սեպտեմբերի 5-ին՝ Իռլանդիայի դեմ խաղում ։ 2018 թվականի մարտի 27-ին Կոստիչը դարձավ 2 գոլային փոխանցման հեղինակ Նիգերիայի դեմ ընկերական խաղում՝ օգնելով Սերբիային հաղթել 2-0 հաշվով ։
2018 թվականի հունիսի 1-ին Կոստիչը ընդգրկվեց Սերբիայի՝ աշխարհի առաջնության համար վերջնական կազմում ։ Առաջնությունում նա մասնակցեց բոլոր 3 խաղերին, իսկ Սերբիան դուրս մնաց խմբային փուլից՝ զիջելով Բրազիլիային և Շվեյցարիային ։
Ակումբային վիճակագրություն
2018 թվականի օգոստոսի 15-ի դրությամբ
Միջազգային վիճակագրություն
2018 թվականի օգոստոսի 15-ի դրությամբ
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Սերբ ֆուտբոլիստներ Կատեգորիա:Սերբիայի հավաքականի ֆուտբոլիստներ Կատեգորիա:Ռադնիչկի Կրագուևացի ֆուտբոլիստներ Կատեգորիա:Գրոնինգենի ֆուտբոլիստներ Կատեգորիա:Շտուտգարտի ֆուտբոլիստներ Կատեգորիա:Համբուրգի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Բունդեսլիգայի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Այնտրախտ Ֆրանկֆուրտի ֆուտբոլիստներ
Մկրտիչ Պարսամյան
Մկրտիչ Ասատուրի Պարսամյան, հայ արձակագիր, գրականագետ, խմբագիր, մանկավարժ։
Գրող Մերուժան Պարսամյանի եղբայրն է։
Կենսագրություն
1897-1899 թվականներին սովորել է Ապուչեխի, ապա՝ Մեզիրեի Կեդրոնական, Կարինի Սանասարյան վարժարաններում։ Որպես ուսուցիչ կամ տնօրեն՝ պաշտոնավարել է Մեզիրեի, Կարինի, Տրապիզոնի, Կոնիայի և Սամաթիայի վարժարաններում։ 1922 թվականին մեկնել է Փարիզ։ 1931-1940 թվականներին եղբոր հետ խմբագրել է «Կյանք և արվեստ» (տարեգիրք, ապա՝ ամսագիր) պարբերականը ։
Պարսամյանի արձակ ստեղծագործություններն ամփոփված են «Արիւնի տօնը» (1912) և «Մեռնող գիւղին պատմութիւնը» ժողովածուներում։ «Արեւմտահայ բանաստեղծներ» (1937) և այլ մենագրություններում անդրադարձել է Միսաք Մեծարենցի, Մատթեոս Զարիֆյանի, Վահան Թեքեյանի, Րաֆֆու, Եղիա Տեմիրճիպաշյանի, Գրիգոր Զոհրապի, Ռուբեն Զարդարյանի և ուրիշների կյանքին ու ստեղծագործությանը։ Սփյուռքահայ դպրոցների համար կազմել է դասագրքեր, հրատարակել «Արարատ նոր երգարանը», որտեղ զետեղել է նաև հայ նշանավոր երգահանների կենսագրականները։
Աշխատասիրել և խմբագրել է «Ակն եւ ակնցիք» (1952) գիրքը։ «Նահատակ գրագետներու բարեկամներ» (1929, Փարիզ, 1939 թվականից՝ «Հայ գրագետներու բարեկամներ») հրատարակչատան հիմնադիրներից ։
Ծանոթագրություններ
Կատեգորիա:Հայ արձակագիրներ Կատեգորիա:Հայ գրականագետներ Կատեգորիա:Հայ խմբագիրներ Կատեգորիա:Հայ մանկավարժներ Կատեգորիա:Հայերն Օսմանյան կայսրությունում Կատեգորիա:Հայ տղամարդ գրողներ
Տերտերի և նրա Բալդի ծառայի հեքիաթը (մուլտֆիլմ, 1973)
Մուլտֆիլմի բոլոր հերոսների խոսքերը հեքիաթից հատվածներ են, որ Անատոլի Բիկանովի երաժշտությամբ կատարում է Օլեգ Անոֆրիևը։
Ссылки
Կատեգորիա:Խորհրդային մուլտֆիլմեր Կատեգորիա:1973 մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Ալեքսանդր Պուշկինի ստեղծագործությունների էկրանավորումներ
Լորանցե
Լորանցե (Loranzè), կոմունա Իտալիայի Պիեմոնտ մարզի Թուրին գավառում։
Բնակչությունը՝ 1.003 մարդ (2008 թվականի տվյալներով)։ Բնակչության խտությունը՝ 251 մարդ/կմ²։ Տարածքը՝ 4 կմ²։ Փոստային ինդեքս՝ 10010։ Հեռախոսային կոդ՝ 0125։
Լորանցեն սահմանակից է Ֆիորանո Կանավեզե, Սալերանո Կանավեզե, Սամոնե, Վալ դի Շի, Կոլերետո Ջակոզա և Պարելլա համայնքներին։
Բնակավայրի հովանավորն է համարվում սուրբ Ֆրմինո Ամիենցին (San Firmino di Amiens)։
Ժողվրդավարություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Մասկոտի
Մասկոտի (Mascote), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում   ։ Գտնվում է Բաիա նահանգի հարավ մարզում։ Մտնում է Իլեուս Իտաբուաի կազմի մեջ։ Բնակչությունը կազմում է 13 114 մարդ՝ 2006 թվականի տվյալներով։ Գրավում է 709,253 կմ2 տարածք։ Բնակչության խտությունը՝ 18,5 մարդ/կմ²։
Պատմություն
Քաղաքը հիմնադրվել է 1962 թվականի հուլիսի 19-ին։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Թիթեռը (մուլտֆիլմ)
«Թիթեռը», մուլտֆիլմ, առակ ։ Ռեժիսոր՝ Անդրեյ Խրժանովսկի։
Սյուժե
Տղան բռնել է շատ թիթեռներ, նրանց տեղավորել է փակ բանկայի մեջ և քնել է։ Երազում նա մի մեծ թիթեռնիկի գերի է դարձել, որը թիթեռնացանցով նրան տարել է գետնի վրայով։ Տղան հասկացել է, որ յուրաքանչյուր կենդանի էակ պետք է ազատ լինի, և բացել է բանկայի բերանը...
Պարգևներ և մրցանակներ
Մուլտֆիլմը նշանավորվել է կինոփառատոններում ձեռք բերված մրցանակներով ։
Արձագանքներ
Մեջբերում հոդվածից․ Ասենին Ս․ Վ. Էկրանի կախարդները։ Նայելով վաղվա օրվան։ 3d-master.org
Արտաքին հղումներ
Կատեգորիա:Մուլտֆիլմեր այբբենական կարգով Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր
Վիտալի Տիխով
Վիտալի Գավրիլովիչ Տիխով (Виталий Гаврилович Тихов, (14) փետրվարի, 1876, Կիևի նահանգ, Ռուսական կայսրություն – 1939, Լենինգրադ, ԽՍՀՄ), ռուս գեղանկարիչ, որ աշխատել է նյու ժանրում, Գեղարվեստական շրջիկ ցուցահանդեսների ընկերության անդամ ։
Կենսագրություն
Վիտալի Տիխովը ծնվել է 1876 թվականի փետրվարի 2-ին Կիևի նահանգում։ Ընդհանուր կրթություն է ստացել Մորշանսկի ռեալական ուսումնարանում։ 1901 թվականից մինչև 1904 թվականը սովորել է Ալեքսանդր Մակովսկու գեղարվեստի մասնավոր ստուդիայում։ 1904 թվականին Ալեքսանդր Մակովսկին ստեղծել է Վիտալի Տիխովի դիմանկարը, որը ներկայացվել է Գեղարվեստական շրջիկ ցուցահանդեսների ընկերության XXXIII ցուցահանդեսում ։
1904 թվականին Վիտալի Տիխովը՝ որպես ազատ ունկնդիր, ընդունվել է Գեղարվեստի կայսերական ակադեմիայի Գեղարվեստական բարձրագույն ուսումնարան, որտեղ սովորել է Ալեքսանդր Մակովսկու հոր՝ պրոֆեսոր Վլադիմիր Մակովսկու արվեստանոցում ։ Վիտալի Տիխովը համարվել է Վլադիմիր Մակովսկու ամենատաղանդավոր աշակերտներից մեկը ։
1912 թվականին Վիտալի Տիխովն ավարտում է կրթությունն ուսումնարանում։ Գեղարվեստի կայսերական ակադեմիայի 1912 թվականի մրցութային ցուցահանդեսին «Լողացող կանայք» («Купальщицы») նկարի համար Վիտալի Տիխովին շնորհվել է նկարչի կոչում կրթաթոշակով արտասահման մեկնելու իրավունքով ։
Վիտալի Տիխովը 1916 թվականից մասնակցել է Գեղարվեստական շրջիկ ցուցահանդեսների ընկերության կազմակերպած ցուցահանդեսներին։ Նույն թվականին նա դարձել է Ընկերության անդամ։ Նա մասնակցել է Ընկերության XLIV, XLV և XLVI ցուցահանդեսներին ։
1930-ական թվականներին նկարչի արվեստը կրել է որոշակի փոփոխություններ։ Նա սկսում է ստեղծել նկարներ՝ նվիրված նոր հասարակության կառուցմանը, ինդուստրացմանը, Բանվորագյուղացիական Կարմիր բանակին ու նավատորմին, որոնցից են «Կարմիրնավատորմայինների ազատ լողալը» («Вольное купанье краснофлотцев»), «Ватер-поло», «Բանվորուհիները Բալթֆլոտի ենթաշեֆ նավում» («Работницы на подшефном корабле Балтфлота») նկարները և այլն ։ Սակայն մինչև կյանքի վերջը Վիտալի Տիխոնովը շարունակել է ստեղծագործել նյու ժանրում ։
Վիտալի Տիխովը մասնակցել է 1933 թվականին անցկացված «Բանվորագյուղացիական Կարմիր բանակի տասնհինգ տարին» և 1938 թվականին անցկացված «Բանվորագյուղացիական Կարմիր բանակի քսան տարին» ցուցահանդեսներին ։
Պրամոլո
Պրամոլո (Pramollo), կոմունա Իտալիայի Պիեմոնտ մարզի Թուրին գավառում։
Վիտալի Տիխով
Կենսագրություն
Վիտալի Տիխովն ամուսնացած է եղել նկարչուհի Մարիա Լվովնա Տիխովա-Ֆինկելշտեյնի հետ ։
Պրամոլո
Բնակչությունը՝ 1.602 մարդ (2008 թվականի տվյալներով)։ Բնակչության խտությունը՝ 239 մարդ/կմ²։ Տարածքը՝ 6 կմ²։ Փոստային ինդեքսը՝ 10090։ Հեռախոսային կոդը՝ 011։
Վիտալի Տիխով
Կենսագրություն
Վիտալի Տիխովը մահացել է 1939 թվականին Լենինգրադում (ներկայում՝ Սանկտ Պետերբուրգ)։
Պրամոլո
Ժողովրդագրություն
Բնակչության թվաքանակի փոփոխությունները.
Վիտալի Տիխով
Արտաքին հղումներ
Կատեգորիա:Ռուս նկարիչներ Կատեգորիա:Իմպրեսիոնիստ գեղանկարիչներ Կատեգորիա:Պերեդվիժնիկներ Կատեգորիա:20-րդ դարի ռուս նկարիչներ
Ալիս Բաբս
Հիլդուր Ալիս Շեբլում (Hildur Alice Babs Sjöblom, ), առավել հայտնի է որպես Ալիս Բաբս (Alice Babs), ծննդյամբ Նիլսոն, ), շվեդ ջազային երգչուհի և դերասանուհի։  Աշխատել է տարբեր ժանրերում՝ բանահյուսությունից մինչև օպերա, բայց առավել հայտնի է դարձել որպես ջազային երգչուհի։ Մասնակցել է 1958 թվականին Շվեդիայում կայացած Եվրատեսիլ երգի առաջին ամենամյա մրցույթին։ 1972 թվականին դարձել է առաջին ոչ-օպերային երգիչը, ով վաստակել է Hovsångare տիտղոսը և արքունական պարգևներ։ Ձայնագրվել է Դյուք Էլլինգթոնի հետ ։
Մանկություն
Ալիս Բաբսը մեծացել է Սմոլանդի Վեստերվիկ քաղաքում։ Նրա հայրը՝ Յան Նիլսոնը, համր կինոթատրոններում նվագակցել է դաշնամուրին, իսկ մայրը՝ Հիլդուր Նիլսոնը, երգել է։ Որպես երգչուհի՝ իր կարիերան զարգացնելու համար Ալիսը և նրա մայրը տեղափոխվել են Ստոկհոլմ։ 1937 թվականին հոր հետ երեկույթից տուն վերադառնալու ճանապարհին Ալիսը երգել է, ինչը պատահաբար լսել է վոկալի ուսուցչուհի Լինա Բոլդմանը։ Նա այնքան տպավորված է եղել, որ հանդիպել է Ալիսի մորը և առաջարկել աղջկան բնակություն հաստատել Ստոկհոլմում, որպեսզի շնորհալի Ալիսը հնարավորություն ունենա այնտեղ երգելու դասեր ստանալ ։
1940-ականներ
Ալիս Բաբսը առաջին անգամ հանդես է եկել որպես ռիթմիկ ջազային երգչուհի Swing it, magistern ֆիլմում (1940)։ Նա դարձել է նորարարական ջազի երաժշտության խորհրդանիշ, որը բուռն արձագանք է առաջացրել ավելի վաղ սերունդների շրջանում ։
Ընդհանուր առմամբ, Ալիս Բաբսը նկարահանվել է քսան մյուզիքլներում ։
1950-ականներ
Սվենդ Ասմուսենի և Ուլրիկ Նյումմանի հետ միասին Ալիսը 1958 թվականին ձևավորել է Swe-Danes վոկալ ջազային եռյակը։ 1959-1960-ական թվականներին նրանք շրջագայել էին ԱՄՆ-ում և ելույթ ունեցել Էդ Սալիվանի շոուում Լոս Անջելեսի «Կոկոնատ Գրոուվ» ակումբում ։
1958 թվականին Ալիս Բաբսը դարձել է Շվեդիայի առաջին ներկայացուցիչը Եվրատեսիլ մրցույթում և «Lilla stjärna» երգով գրավել չորրորդ տեղը։